Åtte personer ble skadd etter knivstikking i Åbo sentrum.

To av de skadde er meldt døde.

Hendelsen etterforskes ikke som terror på det nåværende tidspunkt, opplyser politiet på en pressekonferanse.

Politiet har skutt en gjerningsmann i låret. Han er pågrepet og blir behandlet på sykehus.

Gjerningsmannens identitet er ikke kjent.

Politiet mener gjerningsmannen handlet alene.

Politiet i Åbo har skutt og pågrepet en antatt gjerningsperson etter at det i ettermiddag kom meldinger om at flere var knivstukket i Åbo sentrum.

Utover ettermiddagen lette politiet etter flere mulige gjerningsmenn, men sent fredag kveld mener politiet at gjerningsmannen trolig handlet alene.

Den finske kringkasteren Yle meldte tidligere på kvelden at to vitner så tre menn som løp fra åstedet mens de ropte Allahu Akbar. Politiet kunne ikke bekrefte at det hadde skjedd på en pressekonferanse senere på kvelden.

Politiet sier at de ikke etterforsker hendelsen som terror.

Behandles på sykehus

Mannen som er pågrepet beskrives som en yngre mann med utenlandsk bakgrunn, opplyser politiet ifølge Yle.

Mannens identitet og nasjonalitet er under etterforskning. Politiet antar at gjerningsmannen handlet alene, men de utelukker imidlertid ikke at andre kan ha vært involvert.

Politiet har sikret seg kniven til den antatte gjerningsmannen.

Politiinspektør Stephan Sundqvist om angrepet i Åbo på engelsk Du trenger javascript for å se video.

Deler av sentrum i byen ble tømt for folk like etter hendelsen, og de som befant seg i butikkene i nabolaget ble oppfordret til å holde seg innendørs.

En person ligger på bakken etter knivstikkingen i Åbo sentrum fredag ettermiddag. Foto: JUHA RIIHIMAKI / AFP

På Twitter skrev politiet at en mistenkt gjerningsmann er skutt. Han ble skutt i beinet, og er pågrepet.

Laster Twitter-innhold Kunne ikke laste innhold, men du kan gå til twittermeldingen.

Laster kart, vennligst vent... For å se dette innholdet, må du aktivere JavaScript i nettleseren din.

Den finske statsministeren Juha Sipilä skrev tidligere på kvelden, på Twitter, at regjeringen kommer til å samles på grunn av hendelsen i Åbo.

Flere mennesker lå på bakken på Trätorget, og en person lå på bakken på Salutorget.

Laster Twitter-innhold Kunne ikke laste innhold, men du kan gå til twittermeldingen.

Finsk politi forsterket sikkerheten ved flyplassen i Helsinki og flere togstasjoner. Politiet lette i ettermiddag etter flere gjerningspersoner.

Åbo er Finlands femte største by med ca. 177.000 innbyggere og heter også Turku.

Laster Twitter-innhold Kunne ikke laste innhold, men du kan gå til twittermeldingen.